craciuncg/RoMedQA_v1 huggingface dataset:
Alegeți afirmația falsă cu privire la analizatori:
1. simțul mirosului este slab dezvoltat la om, comparativ cu unele animale
2. papilele filiforme nu au muguri gustativi
3. fusurile neuromusculare sunt formate din 5-10 fibre musculare modificate, numite fibre intrafusale
4. epidermul este un epiteliu unistratificat keratinizat
5. corneea este transparentă, neavând vase de sânge
Răspuns corect: 4
Referitor la țesutul nervos sunt adevărate următoarele afirmații, cu excepția:
1. mediatorul chimic interacționează cu receptorii, determinând apariția potențialului de acțiune
2. în cazul axonilor amielinici, potențialul de acțiune poate să apară în orice zonă a membranei
3. porțiunea inițială a dendritelor este mai groasă
4. impulsul nervos este condus la nivelul fibrelor mielinizate cu 100 m/s
5. axoplasma conține organite specifice - neurofibrile
Răspuns corect: 1
Osteoporoza este determinată de următorii hormoni:
1. hormonul somatotrop (STH)
2. hormonul antidiuretic (ADH)
3. calcitonina
4. parathormonul (PTH)
5. niciun răspuns corect
Răspuns corect: 4
Referitor la sistemul aortic, sunt adevărate afirmațiile:
1. arterele bronșice sunt ramuri parietale ale aortei descendente toracice
2. din arterele subclaviculare se desprind artere care participă la vascularizația encefalului
3. din porțiunea ascendentă a aortei nu se desprind ramuri
4. din arcul aortic se desprinde artera carotidă comună dreaptă
5. niciun răspuns corect
Răspuns corect: 2
Despre circulația venoasă este corectă afirmația:
1. viteza de circulație a sângelui scade de la periferie spre inimă
2. pereții venelor conțin cantități mari de țesut elastic
3. întoarcerea sângelui la inimă este favorizată de coborârea diafragmului
4. presiunea sângelui în vene crește de la originile sistemului venos spre atriul drept
5. venele de la nivelul membrelor inferioare nu prezintă valve
Răspuns corect: 3
Despre ventriculul drept nu este corectă afirmația:
1. pompează un volum-bătaie în medie de 70-75 ml în repaus
2. în mod normal bate în ritm sinusal
3. primește sânge de la 4 vene pulmonare
4. prezintă la interior cordaje tendinoase
5. prezintă la interior mușchi papilari
Răspuns corect: 3
În cadrul respirației la nivel celular:
1. se formează bicarbonați din combinarea O2 cu H2O
2. celulele consumă CO2 pentru producerea de energie
3. presiunea parțială a O2 este 40mmHg
4. presiunea parțială a O2 este 100 mmHg
5. presiunea parțială a CO2 este de 100 mmHg
Răspuns corect: 3
Sunt adevărate următoarele informații despre nucleii celulelor din fluxul sanguin:
1. nucleul limfocitelor este albastru strălucitor
2. eozinofilele prezintă un nucleu bilobat, frecvent în formă de S
3. hematiile prezintă un nucleu dispus în centrul celulei
4. nucleul monocitelor are formă de potcoavă
5. niciun răspuns corect
Răspuns corect: 4
Alegeți afirmația corectă:
1. depolarizarea membranei se datorează ieșirii K+ din celulă
2. potențialul membranar de repaus are valoarea medie de -65 mV până la -85 mV
3. repolarizarea membranei se datorează creșterii permeabilității acestuia pentru Na+
4. presiunea osmotică este proporțională cu mărimea particulelor dizolvate într-o soluție
5. transportul membranar al moleculelor organice polarizate nu utilizează proteine transportoare
Răspuns corect: 2
Referitor la sistemul reproducător masculin este adevărat că:
1. ductele deferente se unesc cu ductele ejaculatoare și se deschid în uretra prostatică
2. în cavitatea abdominală, ductul deferent trece pe deasupra vezicii urinare
3. epididimul se află inferior față de testicul
4. uretra membranoasă trece prin mijlocul prostatei și prin planșeul muscular al cavității pelvine
5. niciun răspuns corect
Răspuns corect: 2
Următoarele oase lungi se articulează cu câte 2 oase:
1. femur
2. tibie
3. claviculă
4. humerus
5. niciun răspuns corect
Răspuns corect: 5
Despre reabsorbția tubulară a apei la nivelul nefronului sunt adevărate următoarele afirmații:
1. se realizează conform gradientului la nivelul glomerulului renal
2. la reabsorbție participă ramuri din arteriola aferentă
3. presupune acțiunea aldosteronului la nivelul corticalei renale
4. se face în proporție de 1% la nivelul corpusculului renal
5. niciun răspuns corect
Răspuns corect: 3
Care dintre următoarele variante reprezintă o caracteristică comună atât pentru mușchiul cardiac, cât și pentru cel striat:
1. prezența striațiilor
2. tipul de control
3. poziția nucleului în celulă
4. numărul de nuclei pe fibră
5. forma fibrelor
Răspuns corect: 1
Introducem în vasele de sânge ale unei femei o substanță ce poate trece prin peretele vaselor dar nu poate intra în celule. Această substanță se va distribui uniform:
1. în 50% din greutatea corporală a femeii
2. doar în 75% din compartimentul fluid extracelular
3. doar în spațiul lichidian interstițial
4. în aproximativ o treime din conținutul total de lichide din organism
5. niciun răspuns corect
Răspuns corect: 4
Despre fibroza pulmonară se poate afirma:
1. crește rezistența în circulația sistemică
2. se asociază cu supradestinderea alveolelor și distrugerea lor
3. denotă „aer în exces” la nivel pulmonar
4. expirul este foarte dificil, datorită obstrucției căilor aeriene mici
5. apare în antracoză prin inhalarea prafului de cărbune
Răspuns corect: 5
Următoarele afirmații în legătură cu epidermul sunt adevărate:
1. cheratina se formează din cheratohialin, care la nivelul stratului lucid provine din eleidină
2. cheratinocitele sunt tipul predominant de celule întâlnite la acest nivel
3. celulele din stratul spinos suferă mai multe procese de citokineză, comparativ cu cele din stratul bazal
4. la nivelul stratului cornos, distanța dintre două cheratinocite învecinate este de 2 nm
5. niciun răspuns corect
Răspuns corect: 2
Care dintre următoarele afirmații sunt corecte?
1. secreția biliară conține acizi biliari, pigmenți biliari, enzime lipolitice, colesterol, lecitină și electroliți
2. monozaharidele sunt transportate împotriva gradientului de concentrație prin membrana bazo-laterală a enterocitului
3. saliva reprezintă singura cale de excreție din organism a ureei și creatininei
4. glucoza se obține prin acțiunea directă a α-amilazei pancreatice asupra amidonului
5. pepsina scindează 20-30% din totalul proteinelor ingerate
Răspuns corect: 5
La cină, Maria consumă o cantitate semnificativă de salată cu mult oțet balsamic. La nivelul căror părți ale limbii este cel mai bine detectată această senzație gustativă?
1. spre vârf
2. antero-lateral
3. posterior
4. spre faringe
5. niciun răspuns corect
Răspuns corect: 2
Alegeți afirmația falsă cu privire la uter:
1. este interpus între trompele uterine și vagin
2. este situat în fața vezicii urinare
3. pe colul uterin se inseră vaginul
4. se află situat în cavitatea pelviană
5. este un organ musculos, cavitar
Răspuns corect: 2
Alegeți afirmația falsă cu privire la manifestările ce însoțesc ciclul cardiac:
1. șocul apexian se percepe în spațiul cinci intercostal stâng
2. zgomotul I este produs de închiderea valvelor atrio-ventriculare
3. zgomotul II este mai scurt, mai acut și mai puțin intens
4. manifestările mecanice sunt redate de șocul apexian
5. zgomotele cardiace pot fi înregistrate grafic, rezultând o electrocardiogramă
Răspuns corect: 5
Care dintre următorii hormoni nu intervin în creșterea organismului:
1. insulina
2. estrogenii
3. tiroxina
4. testosteronul
5. oxitocina
Răspuns corect: 5
Alegeți afirmațiile CORECTE: 1. mezenterul este o structură anatomică care leagă glandele anexe ale tubului digestiv 2. masticația este un act reflex involuntar în care intervin mușchii maseteri inervați de nervul facial 3. la nivelul cecului (primul segment al colonului) se deschide apendicele vermiform inferior de orificiul ileo-cecal 4. faringele comunică cu urechea medie, cavitatea nazală, cavitatea bucală, laringe și esofag 5. în salivă, concentrația ionului de K+ poate avea valoarea de 5,3 mmol/L
1. 1, 4, 5
2. 1, 2, 3
3. 4, 5
4. 1, 2, 3, 4, 5
5. 3, 4, 5
Răspuns corect: 3
Unul dintre următorii hormoni este transportat prin sistemul port hipotalamo-hipofizar:
1. hormonul de inhibare a secreției de MSH
2. vasotocină
3. STH
4. TSH
5. ADH
Răspuns corect: 1
În sângele unei persoane sănătoase găsim o concentrație a proteinelor plasmatice de 7-8 g%. La un pacient presiunile hidrostatice din sânge sunt normale, dar are o concentrație a proteinelor plasmatice de 5 g%. În acest caz:
1. la nivelul capătului arterial al capilarelor mișcarea netă a apei scade
2. la nivelul capătului arterial al capilarelor diferența de presiune dintre presiunea hidrostatică și coloid osmotică este mai mică
3. la nivelul capătului venos al capilarelor diferența de presiune dintre presiunea hidrostatică și coloid osmotică este mai mică
4. presiunea coloid osmotică va fi mai mare
5. niciun răspuns corect
Răspuns corect: 3
Afectarea sistemului locomotor este întâlnită in următoarele avitaminoze cu
excepția:
1. vitamina D
2. calciferol
3. vitamina C
4. acid ascorbic
5. tocoferol
Răspuns corect: 5
Despre coagularea sângelui este fals că:
1. fibrina este o proteină fibrilară, insolubilă, rezultată din fibrinogen
2. tromboplastina plachetară este obținută prin interacțiunea factorilor de coagulare VII, IX, X, XI, XII, a calciului și a factorilor plachetari
3. tromboplastina activează o proteină globulară, numită protrombină
4. cheagul de sânge este o masă de fibre proteice, celule sanguine și plachete
5. niciun răspuns corect
Răspuns corect: 2
Mușchiul neted din antrul piloric are următoarele caracteristici:
1. durata potențialului de acțiune este de aproximativ 5 ms
2. potențialul de acțiune are o valoare maximă ce depășește 0 mV
3. panta ascendentă a potențialului de acțiune se produce prin intrarea K+ în celulă
4. secretă gastrină
5. niciun răspuns corect
Răspuns corect: 1
În urina finală se găsesc următoarele componente, cu o excepție:
1. fosfor
2. hematii
3. glucoza
4. hormoni
5. saruri de Na
Răspuns corect: 3
Celulele α (alfa) de la nivelul insulelor Langerhans secretă:
1. amilază
2. insulină
3. pepsină
4. gastrină
5. glucagon
Răspuns corect: 5
Mecanismul care nu utilizează proteine transportatoare este:
1. transportul activ primar
2. difuziunea
3. transportul activ secundar
4. difuziunea facilitată
5. toate afirmațiile sunt corecte
Răspuns corect: 2
Tonusul musculaturii netede arteriale depinde de:
1. concentrația locală a unor metaboliți
2. activitatea unor mediatori
3. activitatea nervilor simpatici
4. presiunea arterială
5. toate răspunsurile sunt corecte
Răspuns corect: 5
Receptorii vestibulari:
1. cupola gelatinoasă și crestele ampulei sunt receptorii accelerației liniare
2. receptorii otolitici participă la menținerea echilibrului în condițiile accelerațiilor circulare ale corpului și capului
3. receptorii maculari din utriculă detectează accelerația orizontală, iar cei din saculă detectează accelerația verticală
4. maculele otolitice detectează viteza de deplasare a corpului și capului
5. sunt localizați în canalul cohlear
Răspuns corect: 3
Replicarea ADN-ului:
1. implică ADN-polimeraza, o enzimă de natură proteică
2. duce la formarea a 23 de cromozomi bicromatidici, ce presupune existența a 46 de molecule de ADN
3. este conservativă, vechile catene fiind reciclate pentru a forma un nou dublu helix de ADN
4. are loc în timpul mitozei
5. niciun răspuns corect
Răspuns corect: 1
Mucusul este secretat de glandele Brunner la nivelul:
1. jejunului
2. stomacului
3. duodenului
4. colonului
5. esofagului
Răspuns corect: 3
În metafază:
1. fiecare cromozom se atașează unui filament al fusului de diviziune
2. cromozomii ajung la polii opuși ai celulei
3. se sintetizează proteine structurale
4. cromatidele sunt aliniate în placa ecuatorială
5. niciun răspuns corect
Răspuns corect: 4
Care organite citoplasmatice sunt implicate în sinteza lipidelor?
1. ribozomii
2. reticulul endoplasmatic rugos
3. lizozomii
4. reticulul endoplasmaic neted
5. niciun răspuns corect
Răspuns corect: 4
Despre tunica medie a peretelui globului ocular se poate face următoarea afirmație:
1. coroida căptușește pata oarbă
2. irisul este o diafragmă acoperind în totalitate fața anterioară a cristalinului
3. cu unele fibre ale mușchiului ciliar fac sinapsă fibre nervoase parasimpatice din nucleul accesor al nervului III
4. ora serrata constituie limita dintre iris și corpul ciliar
5. este în totalitate în contact cu retina vizuală
Răspuns corect: 3
Calea auditivă:
1. este formată din trei neuroni
2. neuronul 3 este în corpii geniculați laterali
3. este formată din patru neuroni
4. se proiectează exclusiv pe emisfera cerebrală contralaterală
5. neuronul 3 este în coliculii cvadrigemeni superiori
Răspuns corect: 3
Alegeți varianta falsă cu privire la timpul esofagian al deglutiției:
1. întreg stomacul se relaxează când unda peristaltică ajunge la nivelul esofagului inferior
2. peristaltismul primar este declanșat de deglutiție
3. peristaltismul primar este coordonat vagal
4. peristaltismul secundar este coordonat de sistemul nervos enteric al esofagului
5. pe măsură ce unda peristaltică se deplasează spre faringe, o undă de relaxare transmisă prin neuroni mienterici inhibitori precedă contracția
Răspuns corect: 5
Care din următoarele celule sunt binucleate:
1. fibra musculară striată
2. hepatocitele
3. celula nervoasă motorie
4. hematia adultă
5. toate răspunsurile sunt corecte
Răspuns corect: 2
Boala Recklinghausen se caracterizează prin următoarele, cu EXCEPȚIA:
1. cifoscolioză
2. hipocalcemie
3. demineralizări osoase
4. osteoporoză
5. dureri osoase
Răspuns corect: 2
Originea fibrelor eferente nemielinizate simpatice se poate afla în:
1. ganglionii paravertebrali cervicali
2. coarnele laterale din măduva lombară
3. ganglionii spinali
4. nucleul din măduva sacrală
5. niciun răspuns corect
Răspuns corect: 1
Saliva:
1. are rol bactericid prin lizozomi
2. conține gelatinază
3. are rol în vorbire
4. are rol de excreție a maltozei
5. concentrația K+ este mai mică decât în plasmă
Răspuns corect: 3
Alegeți afirmația CORECTĂ:
1. o valoare a glicemiei de 130 mg/dL stimulează secreția de prolactină în afara sarcinii
2. secreția hormonului luteotrop scade rapid la naștere
3. la lumină, secreția de melatonină crește, frânând funcția gonadelor
4. prolactina și vasotocina au acțiune antigonadotropă
5. ADH produce reducerea secreției tuturor glandelor endocrine
Răspuns corect: 4
În legătură cu sistemul reproducător masculin este adevărat că:
1. uretra membranoasă străbate penisul
2. spermatocitele primare se află în stratul cel mai extern al tubilor seminiferi
3. acrozomul conține enzime cu rol în fertilizare
4. în rețeaua testiculară se află spermatide mobile
5. niciun răspuns corect
Răspuns corect: 3
Despre timus se poate afirma că:
1. este situat presternal
2. este format dintr-o rețea de celule reticulare
3. are efect de accelerare a mitozelor
4. conține celule stem migrate din ganglionii limfatici
5. este un organ limfoid periferic
Răspuns corect: 2
Alegeți varianta corectă:
1. alfa amilaza produce digestia chimică a amidonului nepreparat
2. evacuarea bilei este consecința contracției musculaturii veziculare, în paralel cu contracția sfincterului Oddi
3. celulele oxintice, localizate la nivelul fundului și corpului gastric, secretă gastrină
4. la capătul terminal al esofagului musculatura circulară esofagiană este îngroșată, funcționând ca un sfincter
5. centrul deglutiției inhibă nespecific centrul respirator bulbar pe durata deglutiției
Răspuns corect: 4
Capacitatea reziduală funcțională pulmonară este egală cu suma dintre:
1. capacitatea vitală și volumul rezidual
2. volumul expirator de rezervă și volumul rezidual
3. volumul inspirator de rezervă, volumul curent și volumul expirator de rezervă
4. capacitatea vitală și volumul curent
5. volumul expirator de rezervă și volumul curent
Răspuns corect: 2
Fasciculul cuneat se caracterizează prin următoarele:
1. preia informații senzitive de la pielea feței
2. străbate măduva pe o distanță mai lungă decât gracilis
3. împreună cu gracilis sunt singurele fascicule care conduc două tipuri de sensibilitate
4. împreună cu fasciculul gracilis formează în întregime cordonul posterior medular
5. niciun răspuns corect
Răspuns corect: 5
Alegeți afirmația corectă cu privire la sistemul muscular:
1. în contracția izometrică variază și lungimea și tensiunea mușchiului
2. pentru evidențierea excitabilității musculare se folosește un preparat neuro-muscular gastrocnemian-sciatic
3. componenta efectorie a expresiei stărilor afectiv emoționale o reprezintă mușchiul neted visceral
4. mușchiul tibial anterior realizează extensia labei piciorului și flexia degetelor
5. frisonul este o contracție de tip tetanos
Răspuns corect: 2
Mușchii trunchiului cuprind următorii mușchi, cu excepția:
1. mușchii coracobrahiali
2. mușchii dințati mare
3. mușchii mare dorsali
4. mușchii subclaviculari
5. mușchii drepți abdominali
Răspuns corect: 1
Evidențierea glucozei în urină presupune apariția unui precipitat:
1. tulbure
2. albastru
3. galben
4. roșcat
5. verde
Răspuns corect: 4
Din punct de vedere anatomic:
1. trompele uterine în apropierea ovarului formează o structură numită ampulă
2. trompele uterine se întind de-a lungul limitei inferioare a ligamentului larg
3. trompele uterine se deschid în cavitatea pelvină, prin orificiul lor medial
4. ligamentul larg se fixează pe pereții laterali și pe planșeul cavității pelviene
5. niciun răspuns corect
Răspuns corect: 4
Următoarele artere se desprind din aorta descendentă toracică:
1. arterele bronșice
2. artera mezenterică superioară
3. artera mezenterică inferioară
4. arterele coronare
5. arterele renale
Răspuns corect: 1
Fasciculele extrapiramidale ajung, în final, la neuroni:
1. senzitivi din cornul posterior al măduvei spinării
2. senzitivi din cornul anterior al măduvei spinării
3. motori din cornul anterior al măduvei spinării
4. motori din cornul posterior al măduvei spinării
5. niciun răspuns nu este corect
Răspuns corect: 3
Mișcările oculare:
1. sunt realizate de către mușchii extrinseci ai ochiului
2. pot fi coordonate de către un nerv ce are originea aparentă în diencefal
3. nu pot fi influențate de către nervul abducens
4. au drept rezultat formarea a două imagini în loc de una singură
5. niciun răspuns corect
Răspuns corect: 1
Rolul plastic al substanțelor nutritive este următorul, cu excepția:
1. proteinele intră în structura enzimelor și hormonilor
2. proteinele intră în alcătuirea oseinei
3. glucidele intră în alcătuirea țesuturilor sau a membranelor celulare
4. lipidele intră în structura sistemelor de citomembrană
5. proteinele intră în alcătuirea țesutului cartilaginos
Răspuns corect: 1
Despre secreția de H+ la nivel tubular renal sunt corecte afirmațiile, cu excepția:
1. poate produce acidurie
2. se realizează prin schimb ionic, în funcție de pH-ul mediului intern
3. sediul principal al ei este tubul contort proximal
4. este inhibată de aldosteron la nivelul tubului contort distal
5. se realizează prin mecanism activ
Răspuns corect: 4
Referitor la sistemul renină-angiotensină-aldosteron este adevărat că:
1. angiotensinogenul este eliberat de ficat atunci când scade presiunea sanguină
2. prin acțiunea angiotensinei II crește eliberarea unui hormon adenohipofizar cu efect asupra suprarenalelor
3. angiotensinogenul este eliberat de ficat atunci când s-au pierdut cantități mari de apă
4. angiotensina I eliberată de la nivelul aparatului juxtaglomerular este convertită la nivelul plămânilor în angiotensină II
5. niciun răspuns corect
Răspuns corect: 2
Alegeți varianta CORECTĂ privind legile Pflüger:
1. în cazul legii simetriei se utilizează acid sulfuric în concentrație de 0,7%
2. în locul acidului sulfuric se poate utiliza curentul electric continuu
3. în cazul legii localizării se utilizează o hârtie de filtru îmbibată cu acid sulfuric 1% și se obțin contracții ale tuturor extremităților
4. în cazul legii unilatelarității se constată flectarea puternică a membrului stimulat concomitent cu flectarea membrului de partea opusă
5. se demonstrează pe o broască spinalizată
Răspuns corect: 1
Despre artera aortă se pot afirma următoarele:
1. se împarte în ramuri terminale la nivelul articulației sacro-iliace
2. în efort, în timpul sistolei ventriculare, poate primi 150 mL de sânge
3. la nivelul arcului aortic emite două perechi de artere ce irigă capul și membrul superior
4. la origine prezintă valva bicuspidă ce se închide între sistola și diastola ventriculului stâng
5. abdominal, prezintă trei ramuri nepereche pentru a asigura irigarea sistemului digestiv abdominal și a rinichilor
Răspuns corect: 2
Testiculul:
1. nu conține canal epididimar
2. este învelit de albuginee
3. este o glandă genitală feminină
4. îndeplinește trei funcții
5. are o funcție endocrină numită spermatogeneză
Răspuns corect: 2
Alegeți afirmația corectă:
1. plachetele sanguine au rol în hematoză
2. eritrocitele nu posedă mitocondrii
3. eritrocitele au nucleul bilobat
4. trombocitele emit pseudopode
5. leucocitele sunt celule fără nucleu
Răspuns corect: 2
Despre filtrarea glomerulară este corectă afirmația:
1. într-o oră se formează 7,5 L urină primară
2. presiunea din capilarele glomerulare este de 18 mmHg
3. presiunea din capsula Bowman în exteriorul capilarelor este de 0 mmHg
4. presiunea coloid-osmotică din capsula Bowman este de 32 mmHg
5. presiunea coloid-osmotică din capilare este de 60 mmHg
Răspuns corect: 1
Fierul:
1. se depozitează în ficat sub formă de apoferitină
2. este reciclat la nivelul splinei cu ajutorul celulelor fagocitare
3. se combină rapid cu monoxidul de carbon pentru formarea carbaminohemoglobinei
4. este un component al mioglobinei și al citocromilor implicați în chemiosmoză
5. niciun răspuns corect
Răspuns corect: 2
Alegeți perechile de tip mișcare antagonistă:
1. supinație - protracție
2. depresie - eversie
3. flexie dorsală - extensie plantară
4. abducție - adducție
5. niciun răspuns corect
Răspuns corect: 4
Epiteliile cilindrice simple pot fi prezente la nivelul:
1. vaginului
2. acinilor pulmonari
3. traheii
4. mucoasei gastrice
5. niciun răspuns corect
Răspuns corect: 4
Următoarele afirmații sunt corecte, cu o excepție:
1. numărul de plachete este de 150 000-300 000/mm3
2. dializa tratează insuficiența renală
3. efectorii antagonici de tip insulină/vasoconstricție au rol în controlul nivelului glicemiei
4. homeostazia se poate realiza și prin mijloace extracorporeale
5. debitul cardiac poate crește de 6 ori în efort fizic intens
Răspuns corect: 3
Structurile cu rol în propulsia fluidelor pe suprafețele celulare poartă denumirea de:
1. flageli
2. cili
3. microfilamente
4. microtubuli
5. niciun răspuns corect
Răspuns corect: 2
Alegeți varianta CORECTĂ privind funțiile splinei:
1. monitorizează compoziția limfei
2. controlează dezvoltarea și maturarea limfocitelor T
3. generează răspunsul imun
4. este locul unde celulele nu înglobează agenții patogeni
5. monitorizează sângele circulant
Răspuns corect: 5
Despre femur nu se poate face următoarea afirmație:
1. se articulează superior cu coxalul
2. se articulează inferior cu fibula (peroneul)
3. se articulează cu patela (rotula)
4. formează singur scheletul coapsei
5. se articulează inferior cu tibia
Răspuns corect: 2
Funcțiile splinei sunt următoarele, cu o excepție:
1. este un organ de depozit sanguin
2. distruge hematiile îmbătrânite
3. intervine în metabolismul fierului
4. produce limfocite
5. produce monocite
Răspuns corect: 5
În ce fază a meiozei crește variabilitatea genetică?
1. metafaza 2
2. telofaza 1
3. anafaza 1
4. profaza 1
5. niciun răspuns corect
Răspuns corect: 4
Alegeți varianta corectă:
1. glicoliza aerobă reprezintă desfacerea moleculei de glucoză pentru a forma două molecule de acid lactic
2. în timpul fosforilării oxidative se obțin 2 molecule de ATP
3. rezultatul net per moleculă de glucoză la sfârșitul ciclului acizilor tricarboxilici este obținerea a 34 molecule de ATP
4. eficiența transferului de energie prin catabolismul unui mol de glucoză este de 66%
5. cea mai mare parte a cantității de ATP furnizată de o moleculă de glucoză se va sintetiza în timpul glicolizei anaerobe
Răspuns corect: 4
În timpul vasculo-plachetar al hemostazei se produce:
1. agregarea trombocitelor
2. metamorfoza vâscoasă
3. toate răspunsurile sunt corecte
4. vasoconstricția peretelui lezat
5. aderarea trombocitelor
Răspuns corect: 3